Ժոզե Բոսինգվա

Ժոզե Բոսինգվա դա Սիլվա (, ), պորտուգալացի ֆուտբոլիստ, Պորտուգալիայի հավաքականի և թուրքական «Տրաբզոնսպոր» ակումբի պաշտպան։

Կարիերա 
Ժոզեն սկսել է մարզվել «Ֆորնոստ դե Ալգոդրես» ակումբի ակադեմիայում։ Այդտեղ անցկացնելով մեկ տարի՝ նրան ձեռք բերեցին «Բոավիշտա» ակումբի սկաուտները։ Ակումբում չխաղալով առաջին տարիները՝ նա ուղարկվեց վարձակալման, որից հետո ստացավ խաղային պրակտիկա։ 2003 թվականին 2 միլիոն եվրոյի դիմաց տեղափոխվեց «Պորտու»։ Այդտեղ նա միանգամից տեղ գտավ հիմնական կազմում։ 5 տարվա ընթացքում խաղաց 111 խաղ, խփեց 3 գոլ։

2008 թվականին տեղափոխվեց «Չելսի», որի մարզիչ նշանակվել էր Լուիս Ֆելիպե Սկոլարին։ Տրանսֆերի համար ակումբը վճարեց 20,6 միլիոն եվրո։ Մրցաշրջանի առաջին մասը Բոսինգվան խաղաց շատ լավ, խփեց 2 գոլ։ Երկրորդ շրջանում կարիերան ձախողեց։ 2009-10 մրցաշրջանում, «Աստոն Վիլլայի» դեմ խաղում նա ստացավ ծանր վնասվածք և կես տարով դուրս մնաց շարքից։ Մինչ վնասվածքը՝ նա համարվում էր համաշխարհային ֆուտբոլի լավագույն աջ պաշտպաններից մեկը։ Խաղադաշտ վերադարձավ «Վուլվերհեմպտոնի» դեմ խաղում և ցույց տվեց իր լավագույն խաղը։ 2010-11 մրցաշրջանի ձմեռային տրանսֆերային պատուհանում Ժոզեն ակումբին խնդրեց իրեն ներկայացնել տրանսֆերի։ Նրան հավակնում էր «Միլանը», բայց «Չելսին» շատ ցածր գնի (3 միլիոն եվրո) համար մերժեց նրա առաջարկը։ 2011 թվականի ամռանը նրա պայմանագիրը երկարաձգվեց մեկ տարի։ Նոր մարզիչ Անդրե Վիլաշ Բոաշի ղեկավարությամբ նա նորից սկսեց հաճախ հայտնվել խաղադաշտում։ 2008 թվականից նա Չելսիի հետ անցկացրել էր 100-ից ավելի խաղեր, որոնցում խփել էր երեք գոլ։ 2011-12 խաղացողը հրաժարվեց խաղալ ազգային հավաքականում, քանի դեռ այն գլխավորում էր Պաուլու Բենտուն։ 2012 թվականի մայիսի 24-ին «Չելսիի» պաշտոնական կայքում հայտարարվեց, որ պայմանագրի ավարտման ժամանակ (հունիսի 30) Բոսինգվան կլքի ակումբը՝ որպես ազատ գործակալ։

2012 թվականի օգոստոսի 17-ին Բոսինգվան պայմանագիր կնքեց «Քուինս Պարկ Ռեյնջերսի» հետ։

Միջազգային կարիերա 
2004 թվականի մայիսին Պորտուգալիայի երիտասարդական հավաքականի կազմում պաշպանը իր տարիքային կատեգորիայում դարձել է Եվրոպայի բրոնզե մեդալակիր։ Իսկ մի քիչ ուշ՝ օգոստոսին, նա Պորտուգալիայի օլիմպիական հավաքականի կազմում մասնակցել է Աթենքի օլիմպիական խաղերին և Իրաքի դեմ առաջին խաղում խփել գոլ։ Սակայն պորտուգալացիները այդ մրցաշարը ձախողել են՝ չկարողանալով դուրս գալ խմբից։
Բոսինգվայի վստահ խաղը ճանապարհ բացեց դեպի ազգային հավաքական։ Նա հավաքականում դեբյուտել է 2007 թվականի մայիսին, մրցակցելով Միգելի հետ, իսկ Եվրո 2008-ի որակավորման շրջանում խաղացել է 5 խաղ։

Ձեռքբերումներ 
Թիմային

 Պորտու

 Լիգա Սագրիշ (4)՝ 2003-04, 2005-06, 2006-07, 2007-08
 Պորտուգալիայի գավաթ՝ 2005-06
 ՈՒԵՖԱ Չեմպիոնների Լիգա՝ 2004
 Պորտուգալիայի սուպերգավաթ (3)՝ 2003, 2004, 2006
 Արդյունքում՝ 9 գավաթ

 Չելսի
 Պրեմիեր Լիգա՝ 2009-10
 Անգլիայի գավաթ (2)՝ 2009, 2012
 Անգլիայի սուպերգավաթ՝ 2009
 ՈՒԵՖԱ Չեմպիոնների Լիգա՝ 2012
 Արդյունքում՝ 5 գավաթ

Անձնական
 ՖԻՖԱ-ի վարկածով հայտնվել է Եվրո 2008-ի խորհրդանշական հավաքականում

Ծանոթագրություններ

Արտաքին հղումներ 
 
 
 

Պորտուգալացի ֆուտբոլիստներ
Պորտու ՖԱ ֆուտբոլիստներ
Չելսիի ֆուտբոլիստներ
Ֆուտբոլի պաշտպաններ
Թուրքական Սուպեր լիգայի ֆուտբոլիստներ
Պրեմիեր Լիգայի ֆուտբոլիստներ
Տրաբզոնսպորի ֆուտբոլիստներ
Անգլիայի լեգեոներ ֆուտբոլիստներ
Անգլիական ֆուտբոլի լիգայի խաղացողներ